Το Σύνταγμα αυτό, συμμετείχε στην εκστρατεία του φιλέλληνα στρατηγού Καρλ φον Νόρμαν-Έρενφελς, στο Σούλι, προκειμένου να βοηθήσει τους πολιορκημένους από τους Τούρκους, Σουλιώτες. Στις 23 Ιουνίου του 1822, έδωσαν την πρώτη τους μάχη στο Κομπότι της Άρτας, και την τελευταία τους, στην μάχη του Πέτα, στις 4 Ιουλίου του 1822, οπότε και το Σύνταγμα υπέστη βαριά ήττα με περισσότερους από 200 νεκρούς. Τελευταία επιχείρηση στην οποία συμμετείχε αυτός ο πρώτος τακτικός ελληνικός στρατός ήταν η πολιορκία του Ναυπλίου. Η κυβέρνηση αδυνατώντας να υποστηρίξει οικονομικά το Σύνταγμα, το άφησε έρμαιο και στο τέλος, αυτοδιαλύθηκε, ενώ οι στρατιώτες του προσχώρησαν στους ατάκτους.